Kui inimene ükskõik millises maailma otsas tahab näha ookeanitaguseid liigasid - NFL, NBA, NHL, MLB - siis ta saab seda. Läbi arvuti. Või telerist, kui pilt arvutist sinna üle kanda. HD kvaliteedis. Kõik mängud. Viimseni. Otseülekandes või hiljem videolt. Eriteenindusega - vaja minna külmkappi õlle järele, saad otseülekande seisma panna ja minuti pärast sealtsamast jätkata. Tahad teiste mängude skoore ekraanile? Palun! Ei taha? Klikka ja skoorid kaovad. Ühesõnaga sina, vaataja, oled kuningas.